Марешки, Касим Дал и Спас Панчев в един отбор за евровота - Горещите новини на Подбалкана
Марешки, Касим Дал и Спас Панчев в един отбор за евровота
24.01.2019 24.01.2019 rerereer
Партията на Веселин Марешки „Воля“ влиза в надпреварата за европейските избори в коалиция „Воля – Бъгарските родолюбци“ заедно със Земеделски съюз „Александър Стамболийски“ на депутата Спас Панчев, който беше избран от листата на „БСП за България“, но напусна парламентарната им група, и с Народна партия „Свобода и достойнство“ на бившия зам.-председател на ДПС Касим Дал.
Друг играч в коалицията „Воля – Българските родолюбци“ се очертава още една партия, свързана с БСП – „Обединена социалдемокрация“, в чието ръководство влизат Карло Луканов – синът на Андрей Луканов, както и бившият съветник на Бойко Борисов Кольо Парамов.
В преговорите за създаването на коалицията участваше и СДС, но от „Раковска“ 134 обявиха, че няма да влязат в нея заради „идеологически и геополитически различия“.
Днес Веселин Марешки отрече коалицията да е безпринципна и обяви, че четирите партии са обединени от родолюбие. Подобна бе тезата и на Орхан Исмаилов. От думите на Спас Панчев обаче се разбра, че с коалиция по-лесно се преодолява прагът от 5.8% за влизане в Европейския парламент (ЕП).
Сред основните послания в предизборната кампания на коалицията са европейски доходи, образование и здравеопазване, етническа и религиозна толерантност и ликвидиране на монополите и картелите. Желанието на партньорите, които по свои сметки имат един сигурен представител в ЕП, било да работят за двама евродепутати.
В надпреварата за изборите за Европарламент новата коалиция ще заложи на посланията за: образование, здравеопазване, сигурност, европейски доходи, ликвидиране на монополите, защита на интересите на българските земеделци, работещи закони и толерантност.
Лидерът на „Воля“ Веселин Марешки подчерта още, че коалицията се създава за цялостен цикъл, който ще завърши със следващите президентски избори.
„Европейските институции имат нужда от промяна в следните посоки – по-малко бюрокрация, безкомпромисни мерки срещу корупцията, повече свобода за страните членки и уважение на идентичността и националното достойнство на всяка една държава“, допълни още той.
Марешки ще оглави и листата на коалицията на предстоящите избори, но той не изключи възможността да се откаже в полза на друг кандидат след излизането на резултатите от вота./Източник: vlastta.bg
Наглост в Хисарско: Полицията залови зад волана опасен рецидивист с куп присъди
В Карлово почетоха страшните събития от Холокоста/ВИДЕО/